Diari Oficial de la Generalitat Valenciana


Sumari del DOGV 9804, del 07-03-2024 (2024/1994)

Extracte de la Resolució de 4 de març de 2024, del vicerector d'Internacionalització i Multilingüisme de la Universitat de València, per la qual s'aprova la convocatòria del programa de mobilitat Erasmus Màster de la Universitat de València per al curs acadèmic 2024-2025.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9804

Data del DOGV
:   07-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1994


Data del document
:   04-03-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València

Extracte de la Resolució de 4 de març de 2024, del vicerector d'Internacionalització i Multilingüisme de la Universitat de València, per la qual s'aprova la convocatòria del programa de mobilitat Erasmus Màster de la Universitat de València per al curs acadèmic 2024-2025. [2024/1994]  
BDNS(Identif.):747038  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/747038)  
  
Primer. Persones beneficiàries  
Estudiants d'estudis oficials de màster de la Universitat de València amb els següents requisits:  
a) Tenir la nacionalitat d'un dels estats participants en el programa «Erasmus» o de tercers països sempre que s'acredite en aquest últim cas estar en possessió d'un permís vàlid per a residir a Espanya durant el període de realització de l'estada.  
b) Estar matriculat en alguns dels màsters oficials de la Universitat de València que figuren en l'annex II de la present convocatòria, tant en el moment de realitzar la sol·licitud com durant el període d'estada «Erasmus».   
c) No haver gaudit prèviament d'una estada «Erasmus» que sumada amb la mobilitat que es sol·licita supere els dotze mesos en el mateix cicle d'estudis màster.  
d) No haver obtingut una beca europea per a un màster «Erasmus Mundus».  
e) Acreditar el coneixement d'idioma d'acord amb allò establert en el punt 3 «Requisit lingüístic» de la present convocatòria.  
  
f) A banda dels requisits generals, els sol·licitants hauran de complir els requisits específics establerts per la universitat de destinació, per a cada plaça, en el moment de realitzar la sol·licitud.  
  
Segon. Objecte  
Beques del programa de mobilitat «Erasmus+» d'estudiants de màster de la Universitat de València per al curs acadèmic 2024-2025.  
  
Tercer. Bases reguladores  
Es contenen en l'annex I de la convocatòria i es publiquen en la pàgina web del Servei de Relacions Internacionals i Cooperació de la Universitat de València (https://ir.uv.es/2Ep29PX)  
  
Quarta. Quantia  
La quantia de la beca serà de 250, 300 o 350 euros mensuals, depenent del país on es realitze l'estada. Es finançarà un màxim de cinc mesos. Les ajudes es concediran en la quantia prevista als estudiants que complisquen els requisits exigits fins a esgotar l'import total fixat en la convocatòria. Les beques es finançaran amb els fons que reba la Universitat de València per a aquesta acció de mobilitat per part de la Unió Europea.  
  
Cinquè. Termini de presentació de sol·licituds  
El primer termini, per a estades de primer semestre del curs 2024-2025, comprendrà des de l'endemà de la data de publicació de la convocatòria en el Diari Oficial de la Generalitat Valenciana fins al dia 22 de març de 2024.  
El segon termini, per a estades de segon semestre del curs 2024-2025, comprendrà del 4 de setembre al 5 d'octubre de 2024.  
  
  
Sisè. Altres dades  
Els beneficiaris hauran d'acceptar formalment la destinació adjudicada a través del procediment «Beca Erasmus Màster», accessible a través d'ENTREU (Entorn de Tramitació Electrònica de la Universitat de València) en l'adreça electrònica http://entreu.uv.es.  
  
  
València, 4 de març de 2024. La rectora, (p. d. DOGV 30.05.2022), el vicerector d'Internacionalització i Multilingüisme: Carlos Cecilio Padilla Carmona.